Ki nevet a végén?
2026-04-25 19:00 - 20:00 (Europe/Budapest) | Füszi, Páva u. 30, Budapest, Hungary
Jegyek

A Füszi első stand up estje!
Roma és nem roma csajok egy színpadon – ütőképes történetek, veszélyes őszinteség és négy ártalmatlan nő.
Női stand-up? Hogyne lenne az! Hiszen ennyire bátor és szókimondó előadókat még nem látott Budapest.
Ha még nem voltál stand-upon, itt az idő. Ha már voltál, akkor ez az este új szintre emel – ne tévesszen meg a lépcsőlejárat a színpadhoz.
Fotó: Bordás Róbert

Ki nevet a végén?
2026-04-26 19:00 - 20:00 | Füszi, Páva u. 30, Budapest, Hungary
Jegyek
A Füszi első stand up estje!
Roma és nem roma csajok egy színpadon – ütőképes történetek, veszélyes őszinteség és négy ártalmatlan nő.
Női stand-up? Hogyne lenne az! Hiszen ennyire bátor és szókimondó előadókat még nem látott Budapest.
Ha még nem voltál stand-upon, itt az idő. Ha már voltál, akkor ez az este új szintre emel – ne tévesszen meg a lépcsőlejárat a színpadhoz.

8. ROMA HŐSÖK NEMZETKÖZI SZÍNHÁZI FESZTIVÁL - Független Színház Magyarország (HU) Ki nevet a végén?
2026-05-09 20:00 - 21:30
JEGYEK

Pinceszínház, Színházterem
1093 Budapest, Török Pál u. 3.

Fellépők: Balogh Orsolya, Farkas Ramóna, Lakatos Lucia, Merina Camacho AbigailKözreműködők: Bogya Tímea Éva, Dömök Edina, Boda-Novy Emília

Leírás

A stand-up főként férfi műfaj – de mit tegyünk, ha a Füszi lányai tökösebbek bárkinél? Négy „ártalmatlan” csajszi felperzseli a színpadot, miközben játszi könnyedséggel hódítanak meg minden szívet, és izomlázba kergetnek minden rekeszizmot. Miután kinyitották a szájukat és ömlenek belőlük a szavak lehet, hogy újragondoljuk az ártalmatlanság fogalmát.
Előadók: Balogh Orsolya, Farkas Ramóna, Lakatos Lucia és Merina C. Abigail
Játékidő: 80 perc szünet nélkül

A cigányok tündérországa
2026-05-24 16:00 - 17:00 | Füszi, Páva u. 30, Budapest, Hungary
Jegyek
A cigányok tündérországa
Létezik? Ki tudja?

Mindenesetre aki meg akarja találni, annak útra kell kelnie.
Merre menjünk? Ki tudja?
Talán nincs nagyon távol, de biztosan nincs nagyon közel.
Nem tévedünk el? Ki tudja?
De ha együtt megyünk, nem leszünk egyedül.
Megtaláljuk? Ki tudja?
Ha megtaláljuk, ha nem, lesz mit mesélnünk, az biztos!
Nagy Gusztáv meséit viszi magával három utazó, akik útjuk során a nézőközönséget sem kerülik el, sőt megosztják velük ezeket a hol tréfás, hol tanulságos, hol keserédes, de biztosan mindenhol cigányos történeteket, miközben fáradhatatlanul keresik Cigányországot. Ha a teljes utazásra nem is, de egy órácskára érdemes csatlakozni hozzájuk, korosztálytól függetlenül bárkinek, aki egy kicsit is kíváncsi.

Nagy Gusztáv meséi alapján írta: Nagy Viktória Éva

Misku – György Zoltán Dávid
Lulu – Farkas Ramóna
Mojko – Kecskés Alexisz

Tervezte: Boráros Szilárd
Rendezte: Nagy Henrik

Prikézsia, avagy Pancu és a hagyományok a születéstől az újjászületésig
2026-06-07 18:00 - 19:00 | Füszi, Páva u. 30, Budapest, Hungary
JEGYEK

A prikézsia (vagy prikezsia, prikezhija) cigány szó, jelentése: szerencsétlenség, baleset, átok.

Az előadás elkészítése során hagyományainkhoz való viszonyunkat kutattuk. Fókuszunkba a generációk közti szakadék került, különös tekintettel a ránk zúdított, olykor feleslegesnek tűnő elvárásokra.

Ugyanígy megkerülhetetlen téma volt Pancu. Néha vérre menő vitákat folytattunk arról, hogyan került oda, és egyáltalán, mit keres ott. Érdemes lenne-e felemelni? Fel a magasba. Megbotránkozna azon még valaki? Inkább bele kéne bújni! Ezen rengeteget gondolkodtunk az interdiszciplináris alkotófolyamat alatt.

Aztán Pancu mesélni kezdett. Csak mondta és mondta. Mesélt minket. Írásban ez túl hosszú lenne.

Találkozzunk! Engedd meg, hogy elkalauzoljunk ezen a magunkból ácsolt, kalandos úton. Gyere el!

Na, gyere, adj egy puszit! (cupp)

Aztán elgyere ám, mert ránk hozod a prikézsiát!

Az előadás létrejöttét az Európia Unió támogatta.
